Exqrch/javanese-Komodo-pixelgpt huggingface dataset:
Kim Tae-hee Kim Tae-hee (Koréa: 김태희, lair 29 Maret 1980) ya iku salah sawijining artis Koréa Kidul lan fotomodèl
Kim Tae-hee lair tanggal 29 Maret 1980 ing Ulsan, Koréa Kidul
Kim Tae-hee anak nomer loro saka telu sadulur
Kim duwé mbakyu lan adik lanang, Lee Wan sing uga dadi aktor lan metu ana ing serial televisi Stairway to nn.Heaven
Kim pindah ning Ulsan kanggo sekolah lan dadi siswi sing pinter lan bijine uga akèh sing sampurna
Ing taun 2005, dhèwèké lulus kuliah saka Seoul National University lulus lan nyandhang gelar Fashion Design
Kim miwiti karir saka donya hiburan dadi modhel lan iklan televisi
Kim miwiti dadi bintang kang ana ing serial TV populer SBS [[Stairway to heaven
Saliyané mbintangi ning filem Forbiden Love, ana ing filem iki Kim intok penghargaan Newcomer award
Kim uga naté mbintangi filem The Restless lan filem dagelan romansa ya iku Mars
Ing taun 2009, Kim mbintangi filem action [[Iris karo bintang liyané ya iku Lee Byung-hun
Film Iris uga misuwuwr amarga biyaya prodhuksine paling dhuwuwr lan paling sukses tinimbang filem liyané sing naté digawé
Film sing uga naté dibintangi Kim ya iku Grand Prix ningfilem iki dhèwèké dadi Joki Jaran
Sawisé Sabubare sukses ning filem Iris, Kim dadi pemeran utama ana ing filem komedi My Princess bareng Song Seung-heon
Film iki wiwit diputer awit tanggal 5 Januari 2011
Pungkasan taun 2011, Kim mbintangi drama Boku Jepang ning kono Kim dadi Han Yuna
B00Kim Tae-hee]] Kategori:Kategori Commons tanpa pranala ing Wikidata Kategori:Tokoh Koréa Kidul
Cho Oyu Cho Oyu utawi gunung RangeCho Oyu ingkang tegesipun 'Dewi Turqoise" misuwur kanthi gunung ingkang paling inggil urutan kaping enem wonten ing donya
Papanipun manggèn wonten ing sisih kilèn saking gunung ingkang paling inggil wonten ing Donya Everest kaliyan Lhotse, kaping sekawan urutan inggilipun wonten ing tlatah Khumbu Nepal sisih wétan winatesanipunTibet
Its inggih punika satunggal puncak ingkang inggil
Wonten ing sisih kilènipun Cho Oyu, wonten Nangpa La, punika Glacier kanthi inggil kinten-kinten 19.000 kaki, punika dados rute perdagangan barter antawisipun Khumbu Sherpa kaliyan Tibet
Wonten ing ngandhap, tèmperaturipun manéka warni inggih punika 27 °C dumugi-7 °C
Ingkang wonten ing nginggil kinten-kinten 16 °C dumugi-23 °C.
Dhaulagiri Dhaulagiri inggih punika gunung ingkang inggilipun urutan kaping pitu wonten ing donya
Gunung Dhaulagiri inggilipun 8167 mèter Gunung punika papanipun manggèn wonten ing sisih kilènipun Pokhara, minangka kutha regional ingkang wigati dados pusat wisata
Dhaulagiri punika tegesipun "Gunung Putih"
Sabibaripun panemuan wonten ing taun 1806 kaliyan donya ing sisih kilèn, Dhaulagiri punika dipunanggep gunung ingkang paling inggil wonten ing donya
Sisih kidul kaliyan kilènipun Dhaulagiri punika dados titik ingkang gadhah sesawangan.
Gunung punika gadhah puncak ingkang cacahipun gangsal welas, ingkang sadaya puncak punika inggilipun 7000 mèter
Papan Anggegana ingkang paling cerak kaliyan Dhaulagiri inggih punika Kathmandu
Manawi badhé minggah dhateng puncak gunung punika kaprayogakaken nalika wulan April, Mèi, Sèptèmber kaliyan Oktober.
Nanga Parbat Nanga Parbat (Urdu: ) inggih punika gunung ingkang wonten ing Pakistan
Gunung punika papanipun manggèn wonten ing sisih lèr-ipun nagara Pakistan
Gunung punika inggilipun 8126m (26.660) minangka gunung ingkang paling ageng urutan sanga wonten ing donya
Wonten ing tingkat kesulitanipun, médan gunung punika sami angèl kados nalika badhé minggah gunung K2
Amargi angèlipun médan punika, pramila gunung punika dipunwastani "The Man Eater"
Tiyang ingkang kaping pisan minggah gunung punika inggih punika Herman Buhl wonten ing 3 Juli 1953
Nanga Parbat papanipun manggèn wonten ing sisih lèr-ipun Pakistan kaliyan Bèntèng sisih kilènipun Himalaya
Herman Buhl nalika taun 1953 léwat punggungan sisih lèr Hulu
Reinold Messner nalika taun 1970 léwat Rual Face
Reinhold Messner nalika taun 1978 léwat Diamir Face
Vince Anderson kliyan Steve DPR pendakian Alpne-gagrag Pia Sentral Rupal Face
Malabo Malabo minangka kutha krajan Guinea Khatulistiwa, kang dumunung ana ing sisih loré pulo Bioko (sadurungé duwé jeneng pulo Fernando Pó)
Kutha iki kutha kang nomer loro gedhé dhéwé ing nagara iki, yaiku sawisé Bata ing Rio Muni kang dumunung ana ing wewengkon dharatan Afrika
Ing taun 2005, sing ndunungi ana 155.963 jiwa.
Gunung Galunggung Gunung Galunggung yaiku gunung "berapi" kang dhuwuré 2.167 mèter, mapan ing 17 km saka pusat kutha Tasikmalaya
Wonten objek wisata lan wanawisata kang jembare 120 hektar kanggo narik wisatawan kang dikelola déning Perum Perhutani
Objek liyané jembare 3 hektar wujud papan kanggo adus banyu panas (Cipanas) lengkap karo fasilitas bèji, kamar adus lan bak kungkum banyu panas
Gunung Galunggung duwé alas Montane 1.200-1.500 mèter lan alas Ericaceous 1.500 mèter
Candhi Pendhem Candhi Pendhem inggih punika salah satunggaling candhi agami Hindhu
Candhi Pendhem dumunung ing Dhusun Candhi Pos, Désa Sengi, Kacamatan Dukun, Kabupatèn Magelang
Candhi pendem sengi inggih salah satunggaling candhi ingkang dumunung ing kompleks candhi ing Sengi
Wonten kalih candhi sanès ingkang ugi dumunung kompleks punika, inggih punika candhi Asu saha candhi lumbung
Candhi ingkang tilaran agami Hindhu punika jarakipun namung 100 mèter saking candhi asu sengi
Kangge dugi ing candhi pendem kedah liwat blusukan sawah warga amargi candhi punika dumunung ing tengah sawah kirang langkung 2-3 metew ing ngandhap pérangan sabin
Dipunsebat candhi pendhem amargi candhi punika papanipun wonten ing ngandhap, udakara tigang mèter sangandhapipun siti
Kala rumiyin candhi punika sampun naté kependhem amargi wlahar gunung merapi mila kasebat candhi pendhem
Sanajan candhi punika mapan wonten ing sangandhaping sabin, nanging kanggé njagi kawontenanipun yasan candhi sampun dipundamelaken kalèn alit kanggé saluran mbucal toya ing dhasar candhi punika
Dadosipun manawi wonten jawah, candhi punika boten badhé kelelep
Ukuranipun candhi pendhem punika radi ageng, langkung ageng tinimbang Candhi Asu Sengi lan gadhah lawang ingkang madhep kulon
Ing tengah candhi wonten satunggal sumur ingkang langkung ageng lan langkung jero tinimbang sumur ingkang wonten ing Candhi Asu Sengi
Ing sakitering candhi wonten relief gana ingkang saged dados salah satunggaling titikan bilih candhi punika kalebet candhi mawi latar wuri agami Hindhu
Candhi Pendem gadhah arsitèktur ingkang sami kaliyan arsitèktur candhi Asu lan Candhi Lumbung
Candhi-candhi kasebat gadhah gaya arsitèktur motif-motif geometris kados ta meander, pilin, tumpal, lan sapanunggalanipun
Motif-motif kados makaten inggih kalebet motif rupa hias ingkang paling sepuh wiwit jaman prasajarah
Lajeng, nalikanipun kagunan klasik ing jaman ngrembakanipun agami Hindhu mlebet Indonésia, rupa hias geomètris ngrembaka dados wujud rupa hias organis kanthi titikanipun wonten jinis arsitèktur kados sulur-suluran, tetedhahan, wit-witan, saha kembang-kembang
Rupa hias kanthi motif punika wonten ingkang asipat simbolis utawi namung kanggé isènan satunggaling babagan kémawon
Ningali motif-motif rupa hias candhi-candhi kasebat ingkang sampun wonten wiwit saking abad VII dumugi abad XV Masehi punika, nedahaken bilih sajatosipun motif-motif rupa hias geometris ngrembaka dados motif rupa hias organis.
Candhi Mantingan Candhi Mantingan saged ugi kasebat "Situs Mantingan"
Dipunsebat situs amargi ukuranipun candhi punika ingkang alit boten kados ukuran candhi-candhi kados padatanipun
Candhi Mantingan dumunung ing Désa Mantingan, Kacamatan Salam, Kabupatèn Magelang
Manawi dipuntingali saking papan dunungipun, situs utawi candhi punika taksih wonten gayutanipun kaliyan Candhi Gunung Wukir saha Candhi Losari ingkang jarakipun boten tebih saking situs mantingan punika
Candhi mantingan dumunung ing sanginggiling bukit ingkang winastan bukit singo barong
Dipun wastani bukit singo barong inggih awit kala rumiyin ing bukit punika naté kapanggih reca ingkang awujud singo ingkang reco punika sapunika sampun dipunjagi kaliyan pihak BP3
Ing wekdal rumiyin, situs mantingan taksih kathah ngemot barang-barang cagar budaya, prakawis punika katitik saking taksih kathahipun kapanggih sapérangan komponèn watu candhi ing laladan sakitering candhi punika
Ing wekdal rumiyin, ing dhusun mantingan punika ugi natédipun panggihaken kathah reca lan makara, nanging sapunika barang-barang sajarah kala wau sampun dipunbeto lan dipunjagi kaliyan pihak BP3
Ingkang taksih wonten lan saged dipuntingali ing dhusun punika inggih sapérangan umpak, reca nandi, lan ugi satunggal lapik reca kanthi ukuran ageng ingkang kala rumiyin ugi wonten reca kanthi ukuran langkung ageng malih ingkang katitik saking diameter lapikipun ingkang ageng sanget, nanging reca ingkang langkung ageng kasebat sampun boten saged dipuntingali malih ing dhusun punika
Lan ugi ing sakitering umpak ingkang taksih wonten, kala rumyin mbok bilih ugi wonten satunggaling yasan ingkang dipundamel saking kayu lan bahan-bahaniun gampil risak kanthi ewahing jaman, kados ta pendhopo utawi papan sembahyang sanèsipun
Déné gunggunipun makara ingkang naté kapanggih wonten ing dhusun mantingan punika inggih cacahipun tigang makara, ingkang sedayanipun sampun dipunparingaken pihak BP3
Makara-makara kala wau kapanggih wonten ing sabin warga, lan boten namung makara ingkang kapanggih ing sabin, nanging kathah potholan-potholan watu reca candhi ingkang ugi kapanggih nyebar ing sakitering sabin
Umpak-umpak ing situs mantingan piyambak ukuranipun ageng-ageng kalebet ugi bilah kayu ingkang dados sangganipun
Ing kirang langkung satunggal mèter saking umpak lan lapir reca kasebat ugi kapanggih reca nandi ingkang sampun boten jangkep malih
Pérangan reca nandi kasebat namung kantun pérangan weteng lan sikil ngajengipun kemawon ingkang taksih katingal cetha
Manawi dipuntingali saking jinising reca ingkang wonten, mila saged dipunpadosi dudutan bilih situs mantingan punika kala rumiyin inggih dipun-ginakaken kanggé papan ngibadah umat hindhu, kados ugi candhi gunung wukir ingkang mapan ing laladan boten tebih saking mantingan, ingkang ugi kagolong jinis candhi agama Hindhu
Kanthi kapanggih Candhi mantingan utawi saged dipunsebat situs mantingan punika, mila prakawis punika saged dados tandha kiyat lan wiyaripun panguasaning Dinasti Sanjaya nalika jaman samanten
Lan ugi kanthi punika ugi mratandhakaken bilih agama Hindhu ugi sampun ngrembaka ing masarakat wewengkon désa Mantingan.
Candhi Gunung Wukir Candhi Gunung Wukir, Candhi Canggal, utawi Siwalingga inggih punika salah satunggaling candhi Hindhu ingkang dumunung wonten ing Dhusun Canggal, Kalurahan Kadiluwih, Kecamatan Salam, Kabupatèn Magelang, Jawa Tengah
Candhi punika mapan wonten ing nginggil bukit Wukir saking lèrèng gunung Merapi
Candhi punika dipunyasa nalika jumeneng nata raja Sanjaya jaman karajan Mataram Kuno, ing warsa 732 M (654 taun Saka)
Komplèk guguranipun candhi gunung wukir ukuranipun 50 m x 50 m ingkang dipundamel saking jinis watu andesit
Ing taun 1879 kapanggih prasasti Canggal ingkang sampun misuwur ing masarakat ageng
Miturut prasasti punika, kala rumiyin candhi punika gadhah nama asli "Shiwalingga" utawi "Kunjarakunja"
Wonten ing candhi gunung wukir punika, kala rumiyin ugi kapanggih altar yoni, patung lingga (lambang Déwa Siwa), lan arca lembu wadon ingkang asring kasebat lembu Andini
Candhi Gunung Wukir punika mapan ing sanginggiling Bukit Wukir, ingkang kaliyan masarakat bukit punika dipunsebat Gunung Wukir, wonten ing pèrèng sisih kulon Gunung Merapi
Èstunipun candhi gunung wukir mapan wonten ing sisih wétan kutha Muntilan
Manawi badhé dhateng Candhi Gunung Wukir saged mawi angkudan umum tumuju arah Kacamatan Ngluwar ngantos désa Kadiluwih, lajeng mlampah ndaki bukit
Candhi Gunung Wukir punika inggih gadhah kompleks candhi ingkang wiyar
Candhi Gunung Wukir kapérang dados candhi induk lan candhi perwara
Nanging yasan candhi induk wiwit kala sapisan kapanggih dumugi wekdal sapunika dèrèng jangkep wangunanipun
Ingkang sampun kapanggih saha saged dipuntingali déning para wisatawan sapunika inggih namung pérangan ngandhap (sukunipun) kemawon sarta namung watu ing lebetipun kemawon ingkang katingal
Ing pérangan tengah candhi ingkang kalebet candhi utama wonten satunggal yoni ingkang ukuranipun ageng
Manawi dipuntelisik, bilih yoni kasebat kala rumiyin inggih awujud satunggaling lingga ing candhi gunung wukir
Saking kapanggih yoni kasebat, punika ingkang dados titikan bilik Candhi Gunung Wukir punika kalebet candhi corak agami Hindhu
Posisinipun candhi perwara saha candhi induk ing candhi gunung wukir inggih kados makaten
Bilih tigang candhi perwara mapan ing satunggaling renteran ing ngajeng candhi induk lan posisinipun mandhep kilèn
Candhi perwara ing pérangan sisih lor kalebet candhi kanthi wujud ingkang paling wutuh lan jangkep tinimbang candhi perwara sanèsipun
Ing candhi perwara kasebat sampun kapasang satunggaling lawang candhi ing ngajengipun, nanging panci dèrèng sampurna wujudipun
Déné ing salebeting candhi perwara kasebat wonten satunggaling yoni kanthi ukuran ingkang langkung alit tinimbang yoni ingkang mapan ing salebeting candhi induk
Candhi perwara pérangan tengah punika posisinipun adhep ajeng kaliyan candhi induk
Déné ingkang saged dipuntingali ing salebeting candhi perwara punika inggih satunggal reca Nandi kanthi posisi badhé ngrauk
Ukuranipun reca Nandi punika inggih dawanipun 1,5 mèter lan dhuwuripun 60 centimeter
Candhi perwara ing pérangan kidul wujudipun inggih ingkang paling boten wutuh malih
Pérangan kulit candhi sampun kathah ingkang sami ical lan ingkang saged katingal namung kantun watu kanggé ngisi pérangan sikil candhi.
Wonten ing salebeting bilik utawi ruangan candhi punika sampun boten kapanggih malih papan kanggé srana ngibadah saha dèrèng cetha kados pundi sajatosipun wujud objek papan ngibadah punika
Ing salebeting kompleks candhi gunung wukir punika, wonten satunggaling yoni ingkang papanipun kapisah saking candhi
Papanipun yoni kasebat inggih ing sisih wétan candhi perwara pérangan kidul
Manawi kepareng dipunanalisis, bilih yoni kasebat ing wekdal rumiyin dipun-ginakaken kanggé upacara-upacara tartamtu ing zamanipun
Déné boten tebih saking candhi induk wonten satunggaling lumpang watu
Lumpang watu punika sami kaliyan lumpang watu ingkang kapanggih ing sanginggiling kali ingkang mapan ing sangandhaping bukit Candhi Gunung Wukir punika mapan.
Cucuk urang Cucuk urang, utawa mung karan "cuk urang" ya iku manuk-manuk saka familia Alcedinidae
Kang kalebu manuk iki ya iku manuk cuk urang lan cekakak
Manuk iki sumebar saka Afrika, Asia kidul lan Asia wétan lan tekan australia
Manuk iki duwé ciri buntut cendhak, endhas gedhé lan cucuk dawa
Pakane gegremet, iwak, urang
Susuhe ana njero leng kang dikedhuk dhéwé
Endhoge diangkremi déning manuk lanang lan wadon
==Jinis-jinisé Jinis manuk cuk urang antarané:
Lèng Lèng ya iku bolongan utawa growongan ing lemah kang dikedhuk déning kéwan kanggo panggon ndhelik lan uga gawé susuh kanggo nyelehake endhoge utawa anaké
Sapwerangan kéwan saka jinis mamalia, amfibi, reptil, manuk, gegremet, kemangga, urang, yuyu lan cacing gawé leng, contoné tikus, terwelu, marmut, cucuk urang, sonthè, yuyu.
inggih punika "sastrawan", "sejarawan", "budayawan", "pulitikus", lan "ahli ukum" ingkang diurmati minangka "Pahlawan nasional Indonésia"
Mohammad Yamin miyos ing Talawi, Sawahlunto Sumatra Kulon surya kaping 24 Agustus 1903 lan séda ing Jakarta, 17 Oktober 1962 ing yuswa 59 taun
Layonipun kasarékaken ing Talawi, Sawahlunto, Sumatra Kulon
Mohammad Yamin putranipun Usman Baginda Khatib lan Siti Saadah
Bapanipun patutan nembelas, saking garwa gangsal
Samangké sedherekipun kathah ingkang dados "intelektual" "sukses"
Sedherek-sedherekipun Yamin inggih punika: Muhammad Yaman, "guru" ; Djamaluddin Adinegoro, "wartawan" ; lan Ramana Usman, "pelopor korps diplomatik" Indhonésia
Kajawi punika Mohammad Amir, inggih punika sepupunipun, dados "tokoh owahan kemerdekaan" Indonésia
Yamin sinau ing "Hollandsch-Inlandsche School" (HIS) Palembang, lajeng nglajengaken ing "Algemeene Middelbare School" (AMS) Yogyakarta
Ing AMS Yogyakarta, piyambakipun miwiti sinau sujarah "purbakala" lan manéka warna basa kados ta Yunani, Latin, lan Kaei
Nanging sasampunipun tamat, kekarepan kanggé nglajengaken pendhidhikan menyang Leiden, Walanda dipunsandekaken amargi bapanipun séda
Piyambakipun lajeng nglampahi kuliah wonten ing "Recht Hogeschool" utawa RHS
RHS sapunika dados "Fakultas Hukum" Universitas Indonésia
Yamin kasil angsal "gelar Meester in de Rechten" utawa "Sarjana Hukum" nalika taun 1932
Piyambakipun krama kaliyan Radèn Ajeng Sundari Mertoatmadjo
Salah satunggaling putranipun inggih punika Rahadijan Yamin
"Karier pulitik" Yamin dipunwiwiti nalika piyambakipun taksih dados mahasiswa ing Jakarta
Nalika samanten piyambakipun ndhèrèk organisasi "Jong Sumatranen Bond" lan ndamel ikrah Sumpah Pemuda ingkang dipunwaos ing Konggrès Pemuda II
Ing salebeting ikrar mau, piyambakipun netepaken Basa Indhonésia, ingkang saking Basa Malayu, minangka basa "nasional" Indhonésia
Lumantar organisasi Indonésia Muda, Yamin ngupayakaken Basa Indhonesia supaya dados "piranti persatuan"
Saksampunipun kamardhikan, Basa Indhonésia dados basa "resmi" sarta basa ingkang utama ing kasusastran Indhonésia
Taun 1932, Yamin angsal "gelar sarjana ukum"
Piyambakipun nyabut damel wonten ing pérangan ukum ing Jakarta ngantos taun 1942
Ing taun 1942, Yamin ugi mlebet anggota Partindo.
Saksampunipun Partindo bubar, piyambakipun mandhégani "Gerakan Rakyat Indonésia" (Gerindo) sareng kaliyan Adenan Kapau Gani lan Amir Sjarifoeddin
Taun 1939, piyambakipun kapilih minangka anggota Volksraad
Nalika pendhudhukan Jepang (1942-1945), Yamin gadhah tugas ing "Pusat Tenaga Rakyat" (PUTERA), inggih punika "organisasi nasionalis" ingkang disokong saking pamaréntah Jepang
Ing taun 1945, piyambakipun kapilih minangka anggota Badan Penyelidik Usaha "Persiapan Kemerdekaan Indonésia" (BPUPKI)
Ing sidang BPUPKI, Yamin gadhah peran ingkang kathah
Piyambakipun gadhah panemu bilih "hak asasi manungsa" saged dipunlebetaken ing "konstitusi nagara"
Piyambakipun ugi ngusulaken supados ingkang kalebet laladan Indhonesia pasca-kemerdekaan kados ta Sarawak, Sabah, Ujung Malaya, Timor Portugis, sarta sadaya papan Indhiya Nèderlan
Soekarno minangka anggota BPUPKI sarujuk kaliyan penemunipun Yamin
Saksampunipun kamardhikan, Soekarno dados Présidhèn Republik Indhonesia ingkang kaping satunggal, lan Yamin "dilantik" ing kalenggahan ingkang wigatos ing pamaréntahanipun
Saksampunipun kamardhikan, kalenggahan ingkang naté dipunlenggahi Yamin inggih punika anggota DPR wiwit taun 1950, Mantri Kehakiman (1951-1952), "Mantri Pengajaran, Wiyata, dan Kebudayaan" (1953–1955), Mantri Urusan Sosial dan Budaya (1959-1960), Ketua Dewan Perancang Nasional (1962), lan Ketua Dewan Pengawas IKBN Antara (1961–1962)
Nalika lenggah dados Mantri Kehakiman, Yamin miyosaken tahanan pulitik ingkang dikunjara tanpa "prosès pangadilan", tanpa "grasi" lan "remisi"
Piyambakipun miyosaken 950 tahanan ingkang dicap "kuminis" utawa "sosialis"
Amargi kabijakan kasebat, piyambakipun dikritik anggota-anggota DPR
Nanging Yamin wantun tanggel jawab
Nalika lenggah dados Mantri Pengajaran, Pendhidhikan, lan Kabudayan, Yamin njurung miyosaken univesitas-universitas nagari lan swasta ing Indhonesia
Universitas ingkang jumeneng inggih punika Universitas Andalas ing Padang, Sumatra Kulon
Mohammad Yamin miwiti karier minangka panyerat ing dekade 1920-an nalika donya sastra Indhonésia ngrembaka
Karya-karya ingkang kaping satunggal dipunserat nganggé basa Malayu ing jurnal Jong Sumatera, ya iku salah satunggaling jurnal kang nganggé basa Walanda ing taun 1920
Karya-karya ingkang paling énggal taksih memper kaliyan basa Malayu Klasik
Ing 1922, Yamin miwiti dados juru gurit kanthi geguritan ingkang irah-irahanipun "Tanah Air"
Tegesipun "tanah air" ingkang dipunkersakaken inggih punika Minangkabau ing Sumatera
"Tanah Air" inggih punika kempalan geguritan modhèren Malayu ingkang dipunterbitaken kaping satunggal
Kempalan geguritan Yamin ingkang kaping kalih inggih punika "Tumpah Darahku" ing 28 Oktober 1928
Karya punika wigatos sanget ing babagan sujarah, amargi nalika samanten Yamin lan sakanca mutusaken ngurmati satunggal "tanah air", satunggal bangsa, lan satunggal basa Indhonesia kang manunggal
Dramanipun, Ken Arok lan Ken Dedes ingkang dhedhasar sujarah Jawa ingkang miyos ing taun ingkang sami
Tahun 1956 piyambakipun nyetak buku "Atlas Sajarah" lan "Lukisan Sajarah", ingkang dipunterbitaken déning Penerbit Djambatan Jakarta surya kaping 17 Agustus 1956
Cyclocephala "Cyclocephala"' ya iku genus saka pira-pira jinis kumbang, pérangan saka gegremet
Gegremet diwasa saka génus iki sifate noktural utawa aktiv ing wayah wengi lan asring ngrubungi diyan
Larvane urip ana ing lemah lan mangan oyot tetuwuhan
Lumrahe kumbang diwasa sipat nokturnal lan seneng ngrubung lampu.
Pahlawan Révolusi Pahlawan Révolusi ya iku gelar kang diwènèhaké kanggo perwira militèr kang palastra ing tragedi G30S kang kadadéan ing Jakarta lan Yogyakarta nalika 30 Sèptèmber 1965
Tokoh kang kalebu pahlawan Révolusi ya iku:
Uthik Uthik inggih punika salah satunggaling dolanan tradhisional kanggé laré alit utawi ném
Piranti utama ingkang dipun-ginakaken inggih punika karét
Karétipun dipundu, pramila dolanan punika ugi dipunwastani "adu karét"
Uthik asring dipunlampahi déning laré alit kakung
Nanging laré alit putri ugi wonten ingkang dolanan uthik.
Ote ote Oté-oté inggih punika nama salah satunggaling jenising jajanan saking Jawa Wétan
Jajan punika uga saged dipunsebat hachi, nanging wonten ugi ingkang nyebat pia-pia
Wonten Kutha Ngayogyakarta oté-oté dipunsebat bakwan
Oté-oté gadhah sinonim inggih punika tiyang jaler ingkang boten ngagem ingkang nginggil
Oté-oté dipundamel saking :
Èngklèk Èngklèk utawa ingkling ya iku dolanan tradhisional kang ngrembaka wiwit jaman walanda sing diarani "zondaag mandaag" lan dimainké déning bocah cilik-cilik, lan bisa ngrembaka ing Indonésia
Dolanan èngklèk iki dimainké kanthi cara mlumpat-mlumpat ana ing lemah kang wis digambari kothak-kothak, nganggo sikil siji lan mandheg ana ing gambar kothak-kothak tartamtu
Gambar kang lumrah digunakaké ya iku gambar kapal, wong-wongan, gunung, kitiran, uga "pesawat"
Dolanan iki bisa ditemokaké ana ing provinsi-provinsi Indonésia kanthi jeneng kang béda-béda, antarané "Gala asin" (Kalimantan), "Setatak" (Riau), "Intingan" (Sampit), "Tengge-tengge" (Gorontalo), "Cak Lingking" (Bangka), "Tejek-tejekan" (Jambi), "Teprok" (Bali), "Deprok" (Betawi), "Gedrik" (Banyuwangi), "Marsitekka" (Batak), "Engkle" (Lamongan), "Gili-gili" (Merauke), "Bendang" (Lumajang), "Engkleng" (Pacitan), "Sonda" (Mojokerto), "Tepok Gunung" (Jawa Barat), "Sunda Manda" (Sunda), lan liya-liyané
Dolanan iki bisané dilakokaké déning wong loro utawa luwih, lumrahé kang dolanan èngklèk yaiku bocah wadon nanging bocah lanang ya ora sethithik sing gelem mèlu dolanan èngklèk
Dolanan èngklèk uga ora nemtokaké watesan umur kang main, bisa bocah cilik, bocah enom, déwasa, lan wong tuwa, ananging lumrahé kang padha dolanan èngklèk ya iku bocah umur 7-14 taun
Piranti kang digunakaké kanggo dolanan iki awujud kapur lan gacuk
Ora kemudu kapur kang digunakake, bisa nganggo areng utawa piranti liyané kang bisa kanggo nggambar ing papan kang uwis samekta
Piranti nggambar kui mau digunakake kanggo nggambar kothak-kothak kang bakal dienggo kanggo papan dolanan, gambar bisa digawé ana ing lemah, latar omah, utawa aspal
Èngklèk pancèn dolanan "outdoor" utawa dolanan kang dimainake ing njaba omah
Déné gacuk digunakaké kanggo piranti nalika dolanan èngklèk, gacuk bisa digawé saka pecahan gendhèng, pecahan keramik, utawa watu kang ukurané paling ora 4x5 cm utawa 5x5 cm
Saben bocah kudu duwé gacuk kang cacahé siji
Carané dolanan èngklèk diwiwiti saka nggambar kothak-kothak èngklèk sing bakal digunakaké, banjur nemtokaké bocah kang dhisik dhéwé main lan sakterusé kanthi cara "hom-pim-pa" utawa "ping-sut"
Sabanjuré gacuk diuncalaké ana ing salah sijining kothak kang wis digambar ana ing lemah, gambar kothak kang njeroné ana gacukké ora éntuk dipidak, dadi kudu mlumpat nuju kothak sabanjuré kanthi ora midak watesan gambar kothak, sawisé tekan ndhuwur kudu mlumpat mbalik lan njukuk gacuké kanthi cara tetep nggunakaké sikil siji ora éntuk tiba
Nalika nguncalaké gacuk uga ora éntuk ngluwihi watesan gambar kothak, yèn ana bocah sing ngliwati watesan gambar mau bakal diganti bocah sabanjuré